Brašovská pevnosť

Brašovská pevnosť (, , ) je súbor historických stavieb tvoriacich pevnosť z obdobia stredoveku nachádzajúci sa na pahorku nazývanom Martinsberg, alebo Schlossberg pri historickom centre mesta Brašov v Brašovskej župe v Sedmohradsku v Rumunsku. Má priznaný štatút kultúrnej pamiatky a národnej architektonickej pamiatky. Je jednou z najvýznamnejších pamiatok v Brašove.

 Dejiny a charakteristika 
Vznik pevnosti sa datuje do roku 1524, kedy bola postavená prvá budova pevnosti, ktorou bola strážna veža v tvare podkovy. Veža bola trojposchodová a vytápaná krbmi na nižších dvoch poschodiach a otvoreným ohniskom na najvyššom poschodí. Pevnosť slúžila ako súčasť vonkajšieho obranného systému mesta.

Neskôr v roku 1429 bola postavená okolo drevené opevnenie so štyrmi drevenými vežami. V tom istom roku, po tom čo bol Brašov obliehaný vojvodom Moldavska, Petru Raresom bola toto opevnenie zbúrané. Toto sa odohralo počas bitiek o uhorský trón medzi králom Ferdinandom I. a Jánosom I..

Po rozšírení vplyvu uhorského krála Ferdinanda I. v Sedmohradsku bolo nariadené rozšírenie mestského opevnenia na tomto mieste a tak boli k hlavnej veži, ktorá ešte nebola zbúraná, pristavané tri menšie delostrelecké veže.

V roku 1611 bola do pevnosti privedená voda.brasovtour.com

Celá stavba bola ohradená hradbami do tvaru štvorúholníka, vznikli ďalšie stavby vo vnútri areálu a v rohoch hradieb boli postavené obranné veže. Prístup do areálu pevnosti bol možný len jedným vchodom, kde ku bráne prístup zabezpečoval padací most. pevnosť vznikla v tejto podobe v roku 1553, v roku 1618 bola poničená ohňom a následne v roku 1625 bola renovovaná.welcometoromania.ro V rámci renovácie bola okolo pevnosti vykopaná aj nová priekopa.

V roku 1630 boli pristavané štyri masívne obranné bašty.

V roku 1688 pevnosť poslúžila ako útočisko pre časť obyvateľov Brašova počas útoku habsburského vojska na mesto.

V roku 1773 habsburský cisár Jozef II. nariadil renováciu objektu, ktorá bola vykonaná a od tej doby sa vzhľad pevnosti prakticky nezmenil. Po 9 rokoch od renovácie v roku 1782 bola pevnosť ponúknutá na odkúpenie mestu. Obyvatelia mesta však kúpu odmietli a tak fungovala nejaký čas ako väzenie pre tureckých a francúzskych zajatcov a počas morových epidémií slúźila ako miesto, kde boli umiestnení ľudia u ktorých sa vyskytli symptómy moru. Neskôr fungovala s prestávkami opäť ako väzenie. 

V roku 1817 bola pevnosť navštívená cisárovnou Karolínou v roku 1848 bola okupovaná vojskami Józefa Zachariasza Bema a v roku 1894 ju okupovali cárske vojská.

V rokoch 1954 až 1975 fungovala pevnosť ako skladovací priestor štátneho archívu. Aj neskôr bola majetkom štatom vlastnenej spoločnosti a znovusprístupnená návštevníkom bola až dlho po spoločenských zmenách v roku 1989.adevarul.ro

V dnešnej dobe je pevnosť renovoaná a voľne prístupná, nachádza sa tam reštaurácia.brasovtravelguide.ro

 Zaujímavosť 
 Vo vnútri areálu pevnosti je možné na stenách vidieť kolekciu stredovekých chladných zbraní.

 Galéria 

 Referencie 

 Iné projekty 

Kategória:Stavby v Brašove
Kategória:Architektúra z 1524
Kategória:Architektúra z 1773
Kategória:Kultúrne pamiatky v Rumunsku
Kategória:Pevnosti v Rumunsku
Kategória:Opevňovací systém Brašova
Kategória:Hrady a zámky v Rumunsku